હવે ભુરીબાના મગજમાં કલ્પનાના મૌનની ગડ બેઠી.વર્ષોથી બેઉ જણ વચ્ચે સાસુ-વહુના બદલે માં-દિકરી જેવા હેતાળ સંબંધ હતા.કલ્પનાને સધિયારો આપતા હોય તેમ તેના બરડે હાથ પસવાર્યો અને કઇ બોલે તે પહેલાં તો કલ્પનાનાં બંધ તુટી પડ્યા.ભુરીબાના ખભે માથું નાખીને કલ્પના હિબકે ચઢી.ઉકેલની અપેક્ષાએ ઘડીકમાં ભુરીબા તો ઘડીકમાં ભરતની સામે ભીની આંખે તાકી રહી. “રાત્રે વાત” કહી હાલ પુરતું તો ભુરીબાએ જવાબ આપવાનું ટાળ્યું. અને ભરત કલ્પનાને જમાડીને જરા આડે પડખે થયાં